
До: Декана на Факултета по обществено здраве
„Проф. д-р Цекомир Воденичаров, дмн“ 

До: Ръководител катедра „Оценка на здравните технологии“
Проф. Антония Янакиева, дм


П О З Д Р А В И Т Е Л Е Н   А Д Р Е С
От Управителния съвет на Национална аптечна браншова организация
По случай 30 годишнината на Факултета по обществено здраве и 10 години от създаването на катедра Оценка на здравните технологии.

Уважаема проф. Воденичарова,
Уважаема проф. Янакиева,
Уважаеми преподаватели, студенти и гости,

От името на Националната аптечна браншова организация и лично от свое име имам честта и удоволствието да ви поздравя по повод 30-годишния юбилей на „Факултета по обществено здраве“ към Медицинския университет – София и 10 години от създаването на катедрата по „Оценка на здравните технологии“.

Факултетът по обществено здраве се утвърди като водещ академичен и научен център, формиращ поколения висококвалифицирани специалисти, ангажирани с каузата за по-добро и достъпно здравеопазване. Катедрата по „Оценка на здравните технологии“, със своята иновативна дейност, допринася за развитието на съвременните подходи при анализите и внедряването на ефективни здравни политики, а също и в създаването на висококвалифицирани кадри в областта на клиничните изпитвания.

Като възпитаник на Факултета, в който съм завършил магистърската програма по „Управление на клинични изпитвания“, защитил дисертация в катедра Биоетика и специализирал „Правно регулиране в здравеопазването“, изпитвам дълбока признателност към преподавателите и академичната общност. Получените тук знания и умения ми служат като безценен капитал в професионалното ми развитие.

Пожелавам на Факултета и Катедрата още дълги години на академичен и научен просперитет, успешно реализирани проекти и значим принос към здравната система на България! Нека продължавате да бъдете водещ фактор в сферата на общественото здраве и здравните технологии, с иновативен дух и отдаденост на мисията си.



С уважение,
д-р Константин Качулев
Председател на Управителния съвет на
Националната аптечна браншова организация

